L 200/162
RO
Jurnalul Oficial al Uniunii Europene
29.7.2022
2.3.1.
Prelungirea convenției inițiale dintre Laziomar și Italia
2.3.1.1.
O b l ig aț ii l e d e s er v i ci u pu bl ic (41)
Articolul 1 din convenția inițială cu Caremar a prevăzut planuri pe cinci ani în care să fie detaliate porturile deservite, tipul de nave utilizate și frecvența necesară a serviciului încredințat Caremar (și, ulterior, Laziomar, în urma transferului rutelor din Arhipelagul Pontin regiunii Lazio la 1 iunie 2011).
(42)
Potrivit Italiei, ultimul plan pe cinci ani pentru Caremar (la momentul respectiv) aprobat oficial este cel referitor la perioada 2000-2004; pentru perioada 2005-2008, s-a elaborat un plan, dar acesta nu a fost niciodată aprobat oficial de ministerele competente.
În schimb, guvernul a luat decizii ad hoc pentru a alinia într-o măsură mai mare serviciile cu nevoile comunităților locale, însă fără a aduce modificări semnificative sistemului de servicii publice.
(43)
Pe baza convenției inițiale, astfel cum a fost prelungită prin actele juridice ulterioare menționate la considerentele 26-33, Laziomar a exploatat următoarele rute pe tot parcursul anului: — pe ruta Ponza-Formia (linia T1), Laziomar a exploatat singura legătură la această linie.
Aceasta a asigurat două legături zilnice care ofereau servicii mixte (pasageri, vehicule și mărfuri).
Nava, cu plecare de pe insulă la ora 5.30 a.m. și ultima cursă de întoarcere pe insulă la ora 17.30, le-a garantat locuitorilor legătura cu continentul pentru studii și muncă; — pe ruta Ponza-Formia (linia A2), Laziomar a exploatat, de asemenea, singurul serviciu de transport de pasageri cu o navă de mare viteză și o legătură zilnică, nava respectivă rămânând pe insulă peste noapte; — pe ruta Anzio-Ponza (linia A1), Laziomar a asigurat un serviciu zilnic de transport de pasageri cu nave de mare viteză în sezonul de vârf, de luni până sâmbătă.
Cu toate acestea, frecvența de furnizare a serviciului respectiv a crescut, incluzând și zilele de duminică și sărbătorile; această situație a fost justificată de aspecte legate de dezvoltarea socială și economică a insulei (în special, având în vedere că turismul este, în principiu, singura sa sursă de venit).
De asemenea, o societate concurentă, Vetor, a exploatat pe aceeași linie un serviciu de transport de pasageri cu nave de mare viteză în timpul sezonului de vârf; — pe ruta Ventotene-Formia (linia T2), Laziomar a asigurat pe tot parcursul anului un serviciu zilnic cu ajutorul unei nave mixte.
Serviciul mixt a reprezentat singura legătură regulată în ceea ce privește transportul de pasageri, vehicule și mărfuri pe tot parcursul anului; — pe ruta Ventotene-Formia (linia A3), Laziomar a exploatat, de asemenea, singura legătură de mare viteză, cu plecare de pe insulă la ora 6.45 a.m., ceea ce a permis locuitorilor să călătorească pe continent în scopuri profesionale sau pentru studii, nava utilizată rămânând pe insulă peste noapte pentru a asigura permanența în caz de urgență medicală.
2.3.1.2.
B uge t ș i d u ra tă (44)
Tabelul 2 prezintă compensația anuală plătită Laziomar de Italia pentru perioada 2011-2013: Tabelul 2 Compensația acordată pentru perioada 2011-2013 (EUR) An
(45)
Compensația plătită (EUR)
2011
8 601 187
2012
13 780 506
2013
12 696 006
Convenția inițială prevede efectuarea plății compensației anuale pentru obligația de serviciu public după cum urmează: o plată în avans inițială, efectuată în luna martie a fiecărui an, echivalentă cu 70 % din compensația plătită în anul precedent.
A doua plată, efectuată în luna iunie, este egală cu 20 % din compensație.
Diferența dintre sumele